**ПРОТОКОЛ № 7**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 22.02.2022 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Ангелина Митова, Галя Гугушева, Евгений Трифонов, Димитър Стефанов, Лъчезар Лазаров, Наталия Василева и Марио Василев

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 20 - т. 31

РАЗНИ

1. Определяне на изпълняващ функциите „административен ръководител - окръжен прокурор“ на Окръжна прокуратура - Шумен, поради изтичащ на 02.03.2022 г. мандат.*(Вх. № ВСС - 2891/15.02.2022г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2 от ЗСВ, Маргарита Георгиева Георгиева - административен ръководител - окръжен прокурор на Окръжна прокуратура - Шумен, за изпълняващ функциите „административен ръководител - окръжен прокурор“ на Окръжна прокуратура – Шумен, с ранг „прокурор във ВКП и ВАП“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 03.03.2022 г. до встъпване в длъжност на нов административен ръководител.

1.2. ВНАСЯ предложението в заседанието на Прокурорската колегия на ВСС, насрочено на 23.02.2022 г., за разглеждане и произнасяне.

2. Определяне на изпълняващ функциите „административен ръководител - окръжен прокурор“ на Окръжна прокуратура - Разград, поради изтичащ на 09.03.2022 г. мандат. *(Вх. № ВСС - 2892/15.02.2022г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2 от ЗСВ, Тихомир Косев Тодоров - административен ръководител - окръжен прокурор на Окръжна прокуратура - Разград, за изпълняващ функциите „административен ръководител - окръжен прокурор“ на Окръжна прокуратура – Разград, с ранг „прокурор във ВКП и ВАП“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 10.03.2022 г. до встъпване в длъжност на нов административен ръководител.

2.2. ВНАСЯ предложението в заседанието на Прокурорската колегия на ВСС, насрочено на 23.02.2022 г., за разглеждане и произнасяне.

3. Предложение от административния ръководител на Окръжна прокуратура – Бургас за назначаване на Дарин Велчев Христов - прокурор в Софийска градска прокуратура, на длъжност „заместник на административния ръководител - заместник-окръжен прокурор“ на Окръжна прокуратура - Бургас.*(Вх. № ВСС - 940/31.01.2022г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Дарин Велчев Христов - прокурор в Софийска градска прокуратура, на длъжност „заместник на административния ръководител - заместник-окръжен прокурор“ на Окръжна прокуратура - Бургас, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

3.2. Внася предложението в заседание на Прокурорската колегия на ВСС, насрочено за 23.02.2022 г., за разглеждане и произнасяне.

4. Предложение от административния ръководител на Военно-апелативна прокуратура за освобождаване на полковник Нивелин Пенчев Начев от заеманата длъжност „заместник на административния ръководител - заместник-военно-апелативен прокурор“ на Военно-апелативна прокуратура и преназначаване, на основание чл. 169, ал. 5 от ЗСВ, на длъжност „прокурор“ във Военно-апелативна прокуратура. *(вх. № ВСС-2202/14.02.2022 г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 175, ал. 8, изр. 1 от ЗСВ, полковник Нивелин Пенчев Начев от заеманата длъжност „заместник на административния ръководител – заместник-военно-апелативен прокурор“ на Военно-апелативна прокуратура, с ранг „прокурор във ВКП и ВАП“, считано от датата на вземане на решението.

4.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание чл. 169, ал. 5 от ЗСВ, във връзка с § 205, ал. 2 от ПЗР на ЗИД на ЗСВ (ДВ бр. 62 от 09.08.2016 г.), полковник Нивелин Пенчев Начев на длъжност „прокурор“ във Военно-апелативна прокуратура, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

4.3. ВНАСЯ предложението в заседанието на Прокурорската колегия на ВСС, насрочено за 23.02.2022 г., за разглеждане и произнасяне.

5. Заявление за отвод от редовен член на конкурсната комисия по обявения, с решение на Прокурорската колегия на Висшия съдебен съвет по Протокол № 20/02.06.2021 г., конкурс за повишаване в длъжност „следовател“ в Национална следствена служба.

*След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ Наталия Василева Стаменова – следовател в Национална следствена служба, за редовен член на конкурсната комисия за повишаване в длъжност „следовател“ в Национална следствена служба, на мястото на Дора Танчева Минева – следовател в Национална следствена служба.

5.1.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на конкурсната комисия за повишаване в длъжност „следовател“ в Национална следствена служба – следовател в Национална следствена служба, на мястото на Наталия Василева Стаменова.

5.2. ВНАСЯ предложението в заседанието на Прокурорската колегия на ВСС, насрочено за 23.02.2022 г., за разглеждане и произнасяне.

*/Решението е взето без участието на г-жа Наталия Василева, поради направен самоотвод/.*

6. Заявление за отвод от резервен член на втора конкурсна комисия по обявения, с решение на Прокурорската колегия на Висшия съдебен съвет по Протокол № 11/31.03.2021 г., конкурс за първоначално назначаване на длъжност „прокурор“ в районните прокуратури.

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на втора конкурсна комисия за първоначално назначаване на длъжност „прокурор“ в районните прокуратури – прокурор в окръжна прокуратура, на мястото на Николай Иванов Иванов – прокурор в Окръжна прокуратура – Велико Търново.

6.2. ВНАСЯ предложението в заседанието на Прокурорската колегия на ВСС, насрочено за 23.02.2022 г., за разглеждане и произнасяне.

7. Предложение за поощряване на Димитър Иванов Митев – завеждащ Окръжен следствен отдел в Окръжна прокуратура – Търговище. *(Вх. № ВСС – 685/25.01.2022г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1 от ЗСВ, във връзка с чл. 304, ал. 1 от ЗСВ, Димитър Иванов Митев – завеждащ Окръжен следствен отдел в Окръжна прокуратура – Търговище, с ранг „следовател в НСлС“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

7.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ВЪЗЛОЖИ на дирекция „Международна дейност и протокол" организацията по изпращане на отличието.

7.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 7.1 да се предостави на Комисия „Бюджет и финанси“ за изпълнение след утвърждаването от Пленума на Висшия съдебен съвет на бюджета на съдебната власт, съгласно Закона за държавния бюджет на Република България за 2022 г.

7.4. ВНАСЯ предложенията в заседанието на Прокурорската колегия на Висшия съдебен съвет, насрочено на 23.02.2022 г., за разглеждане и произнасяне.

8. Заявление от Димитър Иванов Митев за освобождаване от заеманата длъжност „завеждащ Окръжен следствен отдел“ в Окръжна прокуратура – Търговище, на основание чл. 165, ал. 1, т. 1 от ЗСВ. *(Вх. № ВСС - 685/25.01.2022г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Димитър Иванов Митев от заеманата длъжност „завеждащ Окръжен следствен отдел“ в Окръжна прокуратура – Търговище, както и от длъжността „следовател“, с ранг „следовател в НСлС“, считано от 07.03.2022 г.

9. Освобождаване на Мариян Тодоров Славов от заеманата длъжност „следовател“ в Окръжен следствен отдел в Окръжна прокуратура - Стара Загора, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Мариян Тодоров Славов от заеманата длъжност „следовател“ в Окръжен следствен отдел в Окръжна прокуратура - Стара Загора, с ранг „следовател в НСлС“, считано от 08.03.2022 г.

9.2. ВНАСЯ предложението в заседанието на Прокурорската колегия на ВСС, насрочено за 23.02.2022 г., за разглеждане и произнасяне.

10. Молба от Мерйем Мюмюнова Алиева - прокурор в Районна прокуратура – Ямбол за преместване в Районна прокуратура – Кърджали, на основание чл. 194 от ЗСВ. *(Вх. № ВСС – 1479/09.02.2022г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. Във връзка с постъпилата молба от Мерйем Мюмюнова Алиева - прокурор в Районна прокуратура – Ямбол за преместване в Районна прокуратура – Кърджали, указва на административния ръководител на Районна прокуратура - Кърджали да уведоми Комисията по атестирането и конкурсите към Прокурорската колегия на Висшия съдебен съвет дали са налице магистрати в органа, които изразяват желание за размяна с прокурор Алиева и преместването им по реда на чл. 194, ал. 2 от ЗСВ от Районна прокуратура – Кърджали в Районна прокуратура – Ямбол. В случай на заявено искане, съгласно изискването на чл. 194, ал. 2 от ЗСВ, административният ръководител на Районна прокуратура – Кърджали следва да изрази становище относно размяната.

При липсата на желаещ магистрат, административният ръководител на Районна прокуратура - Кърджали следва да изрази становище относно откриване на процедура по реда на чл. 194, ал. 1 от ЗСВ от Районна прокуратура – Ямбол в Районна прокуратура – Кърджали.

11. Заявление от Боряна Димитрова Бецова - прокурор в Софийска градска прокуратура, за отказ от участие в конкурса за повишаване в длъжност „прокурор“ във Върховна касационна прокуратура. *(Вх. № ВСС – 6501/15.02.2022г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРИЕМА ЗА СВЕДЕНИЕ заявлението от Боряна Димитрова Бецова - прокурор в Софийска градска прокуратура, за отказ от участие в обявения, с решение на Прокурорската колегия на Висшия съдебен съвет по протокол № 27/15.07.2020 г. (обн. ДВ, бр. 66/24.07.2020 г.), конкурс за повишаване в длъжност „прокурор" във Върховна касационна прокуратура.

11.2. Отказът на кандидата да се обяви на интернет страницата на ВСС в раздел „Конкурсни процедури".

ЕДИНЕН ФОРМУЛЯР

12. Придобиване статут на несменяемост на Явор Герчев Начев - прокурор в Софийска районна прокуратура. *(вх.№ ВСС-9501/16.06.2021г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. НЕ ПРИЕМА предложениетонаПостоянната атестационна комисия при Апелативна прокуратура - София за комплексна оценка на Явор Герчев Начев – прокурор в Софийска районна прокуратура.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част IV, т. 1 „Правни познания и умение за прилагането им“ поставената оценка „5“ следва да се намали с 1 (една) единица. При извършване на своята преценка ПАК е съобразила преди всичко показателя „брой потвърдени и отменени актове“, като е отразила същите цифрово и процентно.*

*За да направи преценка за втория показател по този качествен критерий, Комисията се запозна детайлно с приложените към атестационната преписка актове по преписки и наказателни производства (постановления за отказ, за спиране или за прекратяване на наказателните производства), както и с причините за отмяната на проверените такива по реда на инстанционния и съдебен контрол, при което констатира следното:*

*Основната причина за отмяна на проверените по реда на инстанционния контрол постановления за отказ е непълнота на проверката и неизяснена в цялост фактическа обстановка, т.е. в нарушение на принципа, залегнал в чл. 14, ал. 1 НПК, задължаващ прокурора да взема решенията си след обективно, всестранно и пълно изследване на обстоятелствата по преписките. Така например: пр.пр.№№ 397/2017 г., 49630/2016 г., 38618/2017 г., 43614/2018 г., 18426/2019 г., 37100/2019 г. (отменено два пъти на едно и също основание),№ 41526/2020 г. По пр.пр.№№ 35944/2017 г. и 31612/2020 г. не е извършвана никаква проверка.*

*По наказателни производства, по линия на съдебния/инстанционния контрол са отменени 8 броя постановления за прекратяване/спиране на наказателното производство. Причината за отмяна на една част от тях отново е непълнота на разследването и неизяснена в цялост фактическа обстановка, с което**наблюдаващият прокурор е допуснал нарушения на процесуалните правила при оценка на доказателствата, т.е. в частност нарушение на принципа на чл. 14 НПК, като не е осигурил провеждането на обективно, пълно и всестранно разследване: по пр.пр.№№ 29964/2017 г., 30640/2016 г., 11194/2018 г., 9788/2020 г., 6744/2019 г., 18384/2019 г. и 23880/2019 г.*

*Допуснати нарушения на материалния или процесуалния закон се наблюдават и при част от върнатите от съда дела. Така например:*

*- по пр.пр.№ 29478/2015 г. едно от основанията за връщане на внесения в съда ОА е фактът, че в хода на досъдебното производство не са разяснени правата на пострадалия в това му качество;*

*- внесеният по пр.пр.№ 30150/2017 г. ОА е връщан от съда два пъти, като едно от нарушенията е, че преписи от постановлението за частично прекратяване на НП не са връчени на пострадалите лица;*

*- внесеното в съда споразумение за решаване на досъдебното производство по пр.пр.№ 3428/2018 г. е връщано два пъти, като втория път основанието е свързано с един от показателите по настоящия критерий – не е взето отношение по кумулативното наказание „глоба“, което е предвидено в санкцията за престъпление по чл.281 ал.2 НК; не е приложена разпоредбата на чл.23 ал.1 и ал.3 НК, доколкото споразумението касае две отделни престъпления (по чл.281 ал.2 НК и по чл. 354а ал.5 вр.ал.3 т.1 пр.1 НК); липсват документи относно задържането на обвиняемото лице, а в споразумението е приложен чл.59 ал.1 НК.*

*Посочените по-горе неединични случаи, свързани с нарушения на материалния и процесуалния закон, са пряко относими към показателя за оценяване по настоящия критерий, а именно „способност за прилагане на закона и съдебната практика“.*

*За да намали оценката по настоящия критерий, КАК съобрази и данните в Част III на ЕФА, видно от които за тригодишния период, следващ предварителното атестиране, прокурор Начев има отменени 13 акта (постановления за отказ от образуване на наказателно производство и постановления за прекратяване на наказателното производство), 19 върнати от съда акта и 3 оправдателни присъди, което налага извод за влошаване качеството на работа. Тези пропуски и нарушения следва да се разгледат и в контекста на притежавания немалък юридически стаж на прокурора, предполагащ високо качество на изготвените актове и недопускане на грешки от посоченото естество, които ПАК не е съобразила при определяне на оценката по коментирания, качествен по същността си, критерий. Изложеното налага извод, че прокурор Начев притежава правни познания и умения за прилагането им, съотносими на нивото на изискванията за заеманата длъжност, без да ги надхвърлят.*

*Действително, според отразените в Част III т.2 на ЕФА данни, натовареността на прокурор Начев през последните две години значително надхвърля средната натовареност на прокурорите от СРП, както и тази на прокурорите в страната, но тя е в резултат от големия брой отменени и върнати актове, което е наложило да работи по тях отново.*

*Изложеното по-горе определя и съответната оценка, която по настоящия критерий следва да бъде „4“.*

*В Част IV, т. 2 „Умение за анализ на правнорелевантните факти“ определената от ПАК оценка „5“ следва да бъде намалена с една единица.*

*При определяне на оценката по този критерий, ПАК е посочила, че „Въз основа на установените фактически положения в хода на проверката или разследването, като цяло в прокурорските актове са направени обосновани, правилни и законосъобразни правни изводи“. Същевременно, не са отчетени и коментирани констатираните от горестоящата прокуратура или съда основания за връщане на делата и за отмяна на част от изготвените постановления, които са относими към показателите за оценяване на критерия – „разбираемо и обосновано мотивиране на актовете“ и „правилна и законосъобразна оценка на относимите факти и обстоятелства в хода на производството“:*

*- една от причините за отмяна на постановлението за прекратяване на наказателното производство по пр.пр.№ 11194/2018 г. е липса на мотиви, както и липса на анализ на събраните доказателства;*

*- по пр.пр.№ 44414/2015 г. постановлението за прекратяване на НП е отменено, поради липса на цялостен анализ на инкорпорираните по делото доказателствени източници;*

*- постановлението за прекратяване на НП по пр.пр.№ 6744/2019 г. е отменено, освен поради основанията, посочени в Част IV, т. 1, но и поради факта, че направените от прокурора изводи не са подкрепени от доказателствената съвкупност, както и поради липса на мотиви;*

*- противоречия и неясноти в обстоятелствената част на постановленията за освобождаване от наказателна отговорност и налагане на административно наказание по чл.78а НК по пр.пр.№ 2254/2019 г. и по пр.пр.№ 13220/2020 г. е причина за връщането им от съда;*

*- по пр.пр.№ 12210/2020 г. постановлението за освобождаване от наказателна отговорност и налагане на административно наказание по чл.78а НК е върнато от съда, тъй като от една страна е налице неяснота относно основен елемент от състава на престъплението, а от друга – актът е негоден да очертае рамките на предмета на доказване в съдебната фаза на производството, доколкото описва събития, следващи датата на деянието, за което обвиняемият е привлечен към наказателна отговорност;*

*- неяснота в повдигнатото обвинение от фактическа и правна страна по пр.пр.№ 41858/2019 г. е причина за връщане на внесеното в съда предложение по чл.78а НК;*

*- противоречие между обстоятелствената част и диспозитива на внесените в съда ОА по пр.пр.№№ 10474/2018 г., 12222/2017 г.,33122/2016 г., 30150/2017 г., е довело до неяснота на обвинението, което от своя страна е причина за връщането им от съда.*

*Както бе посочено, в част от случаите констатираните нарушения са довели до двукратно връщане на досъдебните производства (ОА по пр.пр.№30150/2017 г. и по пр.пр.№ 24942/2017 г.; споразумение по пр.пр.№ 3428/2018 г. и предложения по чл.78а НК по пр.пр.№ 2254/2019 г. и по пр.пр.№ 30142/2017 г.), налагащи извод за еднотипни, повтарящи се грешки, свързани с необоснованост и липса на мотиви, което определя и съответната оценка по настоящия критерий - „4“.*

*В Част IV, т. 3 „Умение за оптимална организация на работата“ определената от ПАК оценка „5“ следва да бъде намалена с една единица. Причината за това е, че по 3 преписки и 5 досъдебни производства е налице произнасяне над 30-дневния срок, без искане за удължаване на срока. Просрочията варират от 7 до 19 дни.*

*Изложеното по-горе определя и съответната оценка, която по настоящия критерий следва да бъде „4“.*

*В Част V, т. 1 „Умения за планиране и структуриране на действията в досъдебното и съдебното производство“ определената от ПАК оценка „5“ следва да бъде намалена с една единица, с оглед наличието на 4 броя предварителни проверки, приключени в срок над 3 месеца и 6 дела без удължен срок на разследване (като забавата варира от 16 до 47 дни).*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.С оглед на това определя комплексна оценка „Добра" (4.22) на Явор Герчев Начев – прокурор в Софийска районна прокуратура.*

12.2. ИЗГОТВЯ, на основание чл. 204а, ал. 3, т. 2 от ЗСВ, комплексна оценка от атестиране за придобиване статут на несменяемост „ДОБРА“ на Явор Герчев Начев – прокурор в Софийска районна прокуратура.

12.3. Предоставя, на основание чл. 205, ал. 1 от ЗСВ, на Явор Герчев Начев – прокурор в Софийска районна прокуратура, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

13. Предложение от Александър Здравков Николов - прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“. *(вх.№ ВСС-1865/10.02.2022 г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Александър Здравков Николов - прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

13.2. ВНАСЯ предложението в заседанието на Прокурорската колегия на ВСС, насрочено за 23.02.2022 г., за разглеждане и произнасяне.

14. Предложение от Галин Кирилов Георгиев - прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“. *(вх.№ ВСС-2749/14.02.2022 г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Галин Кирилов Георгиев - прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

14.2. ВНАСЯ предложението в заседанието на Прокурорската колегия на ВСС, насрочено за 23.02.2022 г., за разглеждане и произнасяне.

15. Предложение от Иван Валериев Първанов - прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“. *(вх.№ ВСС-2471/14.02.2022 г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Иван Валериев Първанов - прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП и ВАП“., с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

15.2. ВНАСЯ предложението в заседанието на Прокурорската колегия на ВСС, насрочено за 23.02.2022 г., за разглеждане и произнасяне.

ПРЕДЛОЖЕНИЕ ЗА АТЕСТИРАНЕ

16. Извлечение от решение на Комисията по атестирането и конкурсите при Съдийската колегия на Висшия съдебен съвет по протокол № 7/14.02.2022 г., т. Р-12.10, относно атестиране на Диана Кирилова Мицканова - Лазарова - прокурор в Специализираната прокуратура. във връзка с участието в процедура за избор на административен ръководител – председател на Районен съд - Левски.

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ОТКРИВА, на основание чл. 196, ал. 1, т. 4, вр. чл. 197, ал. 5, т. 2 от ЗСВ, процедура за извънредно атестиране на Диана Кирилова Мицканова - Лазарова – прокурор в Специализираната прокуратура, за периода 04.01.2017 г. – 04.01.2022 г.

16.2. ВЪЗЛАГА на постоянната атестационна комисия към Апелативна специализирана прокуратура, на основание 204, ал. 8 от ЗСВ вр. чл. 50, ал. 3 от Наредба 3 от 23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

*Мотиви: Разпоредбата на чл. 197, ал. 5 от ЗСВ предвижда извършване на извънредно атестиране след приключване на периодичното атестиране, ако от последното периодично атестиране са изминали пет години. Съгласно т. 2 на същата разпоредба, такова атестиране се провежда в случаите на участие на магистрата в избор за административен ръководител.*

*Видно от административната преписка, прокурор Диана Мицканова - Лазарова има придобит статут на несменяемост и проведено периодично атестиране с приета положителна комплексна оценка „много добра" (Протокол на ВСС № 51 от 15.10.2015 г., със статистически отчетен период до 22.06.2015 г.). От последното й периодично атестиране са изминали пет години и във връзка с участието й в процедура за избор на административен ръководител на Районен съд – Левски, обявена с решение на Съдийската колегия на Висшия съдебен съвет по протокол № 45 от 14.12.2021 г. (обн. ДВ, бр. № 1 от 04.01.2022 г.), прокурор Мицканова - Лазарова подлежи на извънредно атестиране, като на основание чл. 48, ал. 8 от Наредба № 3 от 23.02.2017 г., в атестационния период се включва и времето прослужено от магистрата като постоянен преподавател в Националния институт на правосъдието (от 04.01.2017 г. до 01.08.2020 г.).*

16.3. Да се уведоми Комисията по атестирането и конкурсите към Съдийската колегия за решението по т. 16.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

17. Извънредно атестиране на Тихомир Косев Тодоров - административен ръководител - окръжен прокурор на Окръжна прокуратура - Разград. *(вх.№ ВСС-710/2022г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Тихомир Косев Тодоров - административен ръководител - окръжен прокурор на Окръжна прокуратура - Разград.

17.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Тихомир Косев Тодоров - административен ръководител - окръжен прокурор на Окръжна прокуратура - Разград.

17.3. ВНАСЯ предложението в заседание на Прокурорската колегия на ВСС, насрочено за 23.02.2022 г., за разглеждане и произнасяне.

18. Извънредно атестиране на Силвия Иванова Борисова - следовател в Следствения отдел в Специализираната прокуратура.

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Силвия Иванова Борисова - следовател в Следствения отдел в Специализираната прокуратура.

18.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Силвия Иванова Борисова - следовател в Следствения отдел в Специализираната прокуратура.

18.3. ВНАСЯ предложението в заседание на Прокурорската колегия на ВСС, насрочено за 23.02.2022 г., за разглеждане и произнасяне.

*/Решението е взето без участието на г-жа Наталия Василева, поради направен самоотвод/.*

РАЗПРЕДЕЛЯНЕ НА ПРЕПИСКИ

19. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 12 гласа „за“ и „0“ против*

 КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **ДОКЛАДЧИК** |
| **1** | СРП | **Георги Колев Георгиев** | прокурор | Марио Василев |
| **2** | РП-КЮСТЕНДИЛ | **Йордан Кирилов Ченков** | прокурор | Пламен Найденов |
| **3** | РП-ПЛЕВЕН | **Галя Маринова Илиева**  | прокурор | Ангелина Митова |
| **4** | РП-ХАСКОВО | **Лилия Здравкова Торньова**  | прокурор | Галя Гугушева |
| **5** | РП-БУРГАС | **Иван Николов Кирков** | адм.р-л | Димитър Стефанов |
| **6** | ОП-ШУМЕН | **Орлин Димитров Куздов** | зам.адм.р-л | Евгений Трифонов |

ДОПЪЛНИТЕЛНИ ТОЧКИ

РАЗНИ

20. Молба от Генади Йорданов Георгиев – инспектор в Инспектората към Висшия съдебен съвет за възстановяване на длъжност „прокурор“ във Върховна административна прокуратура. *(вх. № ВСС-3200/26.01.2022 г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. Отлага разглеждането на т. 20 от настоящия дневен ред за следващо заседание на Комисията по атестирането и конкурсите към Прокурорската колегия на Висшия съдебен съвет.

20.2. Да се изиска информация от Генади Йорданов Георгиев – инспектор в Инспектората към Висшия съдебен съвет дали е подавал оставка като инспектор пред Народното събрание.

21. Молба от Мария Господинова Нейкова – инспектор в Инспектората към Висшия съдебен съвет за възстановяване на длъжност „прокурор“ във Върховна касационна прокуратура. *(вх. № ВСС-3199/26.01.2022 г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. Отлага разглеждането на т. 21 от настоящия дневен ред за следващо заседание на Комисията по атестирането и конкурсите към Прокурорската колегия на Висшия съдебен съвет.

21.2. Да се изиска информация от Мария Господинова Нейкова – инспектор в Инспектората към Висшия съдебен съвет дали е подавала оставка като инспектор пред Народното събрание.

22. Молба от Любка Димитрова Кабзималска – инспектор в Инспектората към Висшия съдебен съвет за възстановяване на длъжност „прокурор“ в Софийска градска прокуратура. *(вх. № ВСС-3203/25.01.22 г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. Отлага разглеждането на т. 22 от настоящия дневен ред за следващо заседание на Комисията по атестирането и конкурсите към Прокурорската колегия на Висшия съдебен съвет.

22.2. Да се изиска информация от Любка Димитрова Кабзималска – инспектор в Инспектората към Висшия съдебен съвет дали е подавала оставка като инспектор пред Народното събрание.

23. Молба от Стефка Станева Мулячка – инспектор в Инспектората към Висшия съдебен съвет за възстановяване на длъжност „следовател“ в Националната следствена служба. *(вх. № ВСС-3202/27.01.2022 г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. Отлага разглеждането на т. 23 от настоящия дневен ред за следващо заседание на Комисията по атестирането и конкурсите към Прокурорската колегия на Висшия съдебен съвет.

23.2. Да се изиска информация от Стефка Станева Мулячка – инспектор в Инспектората към Висшия съдебен съвет дали е подавала оставка като инспектор пред Народното събрание.

24. Молба от Александър Божидаров Мумджиев – инспектор в Инспектората към Висшия съдебен съвет за възстановяване на длъжност „следовател“ в Националната следствена служба. *(вх. № ВСС-3204/27.01.2022 г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. Отлага разглеждането на т. 24 от настоящия дневен ред за следващо заседание на Комисията по атестирането и конкурсите към Прокурорската колегия на Висшия съдебен съвет.

24.2. Да се изиска информация от Александър Божидаров Мумджиев – инспектор в Инспектората към Висшия съдебен съвет дали е подавал оставка като инспектор пред Народното събрание.

ЕДИННИ ФОРМУЛЯРИ

25. Периодично атестиране на Милена Венелинова Трифонова - прокурор в Районна прокуратура - Плевен. *(вх. № ВСС-5457/19.03.2021 г.)*

*След проведено гласуване с вдигане на ръка и при обявения резултат 12 гласа „за“ и „0“ против*

 КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Велико Търново, за комплексна оценка на Милена Венелинова Трифонова - прокурор в Районна прокуратура - Плевен.

25.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Милена Венелинова Трифонова - прокурор в Районна прокуратура - Плевен.

25.3. Предоставя, на основание чл. 205, ал. 1 от ЗСВ, на Милена Венелинова Трифонова - прокурор в Районна прокуратура - Плевен, резултатите от атестирането за запознаване.

26. Извънредно атестиране на Сеслав Димитров Помпулуски - прокурор в Районна прокуратура - Кюстендил. *(вх.№ ВСС-13930/07.10.2021 г.)*

*След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

26.1.НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - София оценки по общите и специфични критерии за атестиране на Сеслав Димитров Помпулуски - прокурор в Районна прокуратура - Кюстендил.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка материали счита, че:*

*В Част IV т.4 „Експедитивност и дисциплинираност" поставената оценка „3" следва да се увеличи с една единица. Със Заповед № 181 от 12.02.2021 г. на административния ръководител на РП-Кюстендил на прокурор Помпулуски е наложено дисциплинарно наказание по чл. 308, ал. 1, т. 1 от ЗСВ - „Забележка", потвърдено с решение на ПК по протокол № 9 от 17.03.2021г. Последното все още не е влязло в сила, тъй като пред ВАС – петчленен състав има висящо адм. дело № 546/2022 г., образувано срещу Решение № 11397 от 10.11.2021г. по адм. дело № 6001/2021г. на ВАС – Шесто отделение, тричленен състав и същото към настоящия момент не е приключило.*

*Комисията по атестирането и конкурсите счита, че предложената от ПАК оценка „4" по критерия в част V, т. 4 „Брой необжалвани прокурорски актове…", който има преди всичко количествени измерения и отчита конкретни статистически данни, следва да се намали с още една (1) единица, с оглед броя и процентен дял на:*

*- отменените актове – за периода на атестиране са налице 18 бр. отменени акта по преписки, които представляват 45% от обжалваните и 5,3 % от общия брой постановени актове от този вид. Налице са и 23 бр. отменени акта по наказателни производства или 65,7% от обжалваните и 7,2 % от общия брой актове от този вид;*

*- върнати от съда дела - 5 броя от 114 внесени, което е 4,4 %;*

*- оправдателни присъди - 5 броя от 116, което е 4,3 % и*

*- неуважени протести - 7 броя от 10 подадени, което е 70 %.*

*Единствено за прецизност Комисията счита за необходимо да посочи, че са налице допуснати неточности в:*

*- част IV, т. 1 от ЕФА и обобщения доклад по отношение броят на потвърдените и отменени актове по досъдебни производства. Видно от описа на отменените актове в част III по пр.пр. №1831/2015г. са налице 2 бр. отмени по 2 произнасяния на атестирания магистрат, т.е. общият брой отменени актове по досъдебни производства се равнява на 23 бр., а не посочените 22 бр., съответно броят потвърдени актове е 12, а не посочените 13 бр. Процентното съотношение на отменени спряно обжалвани е 65,7%, а спрямо всички постановени по досъдебни производства 7,2%;*

*- на база на горното се изисква корекция и в част V, т. 4 – общият брой потвърдени актове по преписки и досъдебни производства е 34 бр., а отменените при служебен и инстанционен контрол са 41 бр.*

*- част V, т. 4 от ЕФА и обобщения доклад по отношение отразения от ПАК брой на разгледаните от съда актове на прокурор Помпулуски. Видно от данните в част III на ЕФА, през атестационния период съдът е разгледал общо 114 бр. прокурорски акта (74 обвинителни акта, 11 предложения за споразумения и 29 предложения по чл. 78а НК), а не както е посочено в част V, т. 4 и обобщения доклад – 109 бр.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед изложеното, КАК определя комплексна оценка „Добра" (4.17) на Сеслав Димитров Помпулуски - прокурор в Районна прокуратура - Кюстендил.*

26.2. ИЗГОТВЯ, на основание чл. 204а, ал. 3, т. 2 от ЗСВ, комплексна оценка от извънредно атестиране „ДОБРА“ на Сеслав Димитров Помпулуски - прокурор в Районна прокуратура - Кюстендил.

26.3. Предоставя, на основание чл. 205, ал. 1 от ЗСВ, на Сеслав Димитров Помпулуски - прокурор в Районна прокуратура - Кюстендил, резултатите от атестирането за запознаване.

*/Решението е взето без участието на г-жа Светлана Бошнакова, поради направен самоотвод/.*

27. Придобиване статут на несменяемост на Санко Сабинов Банчев - прокурор в Районна прокуратура - Хасково. *(вх.№ ВСС-13338/24.09.2021г.)*

*След проведено гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

27.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Пловдив, за комплексна оценка на Санко Сабинов Банчев - прокурор в Районна прокуратура - Хасково.

27.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Санко Сабинов Банчев - прокурор в Районна прокуратура - Хасково.

27.3. Предоставя, на основание чл. 205, ал. 1 от ЗСВ, на Санко Сабинов Банчев - прокурор в Районна прокуратура - Хасково, резултатите от атестирането за запознаване.

28. Периодично атестиране на Валентина Тошкова Василева - прокурор в Софийска районна прокуратура. *(вх.№ВСС-10455/09.10.2020 г.)*

*След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

28.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Валентина Тошкова Василева - прокурор в Софийска районна прокуратура.

28.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Валентина Тошкова Василева - прокурор в Софийска районна прокуратура.

28.3. Предоставя, на основание чл. 205, ал. 1 от ЗСВ, на Валентина Тошкова Василева - прокурор в Софийска районна прокуратура, резултатите от атестирането за запознаване.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

29. Извънредно атестиране на Димитър Димитров Халачев - следовател в Следствения отдел в Специализираната прокуратура.

*След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

29.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Димитър Димитров Халачев - следовател в Следствения отдел в Специализираната прокуратура.

29.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Димитър Димитров Халачев - следовател в Следствения отдел в Специализираната прокуратура.

29.3. ВНАСЯ предложението в заседание на Прокурорската колегия на ВСС, насрочено за 23.02.2022 г., за разглеждане и произнасяне.

*/Решението е взето без участието на г-жа Наталия Василева, поради направен самоотвод/.*

30. Придобиване статут на несменяемост на Светослав Каменов Милушев - прокурор в Софийска районна прокуратура. *(вх.№ ВСС-11909/06.08.2021г.)*

*След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

30.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Светослав Каменов Милушев - прокурор в Софийска районна прокуратура.

30.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Светослав Каменов Милушев - прокурор в Софийска районна прокуратура.

30.3. ПРЕДЛАГА НА ПРОКУРОРСКАТА КОЛЕГИЯ НА ВСС, Светослав Каменов Милушев - прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

30.4. ВНАСЯ предложението в заседание на Прокурорската колегия на ВСС, насрочено за 23.02.2022 г., за разглеждане и произнасяне.

31. Придобиване статут на несменяемост на Емилия Емилова Ганева - прокурор в Районна прокуратура - Перник. *(вх.№ ВСС-9995/24.06.2021г.)*

*След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

31.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Емилия Емилова Ганева - прокурор в Районна прокуратура - Перник.

31.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Емилия Емилова Ганева - прокурор в Районна прокуратура - Перник.

31.3. ПРЕДЛАГА НА ПРОКУРОРСКАТА КОЛЕГИЯ НА ВСС, Емилия Емилова Ганева - прокурор в Районна прокуратура - Перник, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

31.4. ВНАСЯ предложението в заседание на Прокурорската колегия на ВСС, насрочено за 23.02.2022 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ